ഡല്ഹിയില് സ്കൂളുകള് നാളെ മുതല് ഭാഗികമായി തുറക്കും ന്യൂഡല്ഹി: ഡല്ഹിയില് കൊവിഡ് സാഹചര്യത്തില് അടച്ചിട്ട സ്കൂളുകള് നാളെ മുതല് ഭാഗികമായി തുറക്കും. നിലവില് പത്ത്, 12 ക്ലാസ് വിദ്യാര്ഥികള്ക്കായാണ് സ്കൂള് തുറക്കുന്നതെന്ന് ഡല്ഹി ദുരന്തനിവാരണ അതോറിറ്റി ഡി ഡി എം എ അറിയിച്ചു. വിദ്യാര്ഥികള്ക്ക് അഡ്മിഷന് ആവശ്യങ്ങള്ക്കും പരീക്ഷയുമായി ബന്ധപ്പെട്ട പ്രായോഗിക പ്രവര്ത്തനങ്ങള്ക്കും നാളെ മുതല് സ്കൂളുകള് സന്ദര്ശിക്കാമെന്നാണ് ഡി ഡി എം എ പുറത്തുവിട്ട വിജ്ഞാപനത്തില് പറയുന്നത്. ഉത്തരാഖണ്ഡ്, ഹിമാചല്പ്രദേശ്, ഒഡിഷ, ഉത്തര്പ്രദേശ്, തമിഴ്നാട്, ഹരിയാന, ഗുജറാത്ത്, മധ്യപ്രദേശ് തുടങ്ങിയ സംസ്ഥാനങ്ങളും സ്കൂള് തുറക്കാനുള്ള തീരുമാനത്തിലാണ്. കൊവിഡ് വ്യാപനം നിയന്ത്രണവിധേയമായ സാഹചര്യത്തില് സ്കൂളുകള് തുറക്കുന്നതു സംബന്ധിച്ച് ഡല്ഹി സര്ക്കാര് പൊതുജനാഭിപ്രായം തേടിയിരുന്നു. സ്കൂള് തുറക്കുന്നതിനുള്ള കര്മപദ്ധതി ആവിഷ്കരിക്കാന് സര്ക്കാറിനോട് ലെഫ്റ്റനന്റ് ഗവര്ണര് നിര്ദേശിക്കുകയും ചെയ്തിരുന്നു.